proxectonos/corpus_dominio_legal_administrativo_tmp huggingface dataset:
ORDE do 10 de abril de 2008 pola que se exclúe do Catálogo de montes de utilidade pública da provincia de Lugo o monte Teixeira, situado no concello de Foz.
CONSELLERÍA DO MEDIO RURAL — III. OUTRAS DISPOSICIÓNS — 08/05/2008

O monte Couto de Piñeiro y Grande, situado no concello de Foz, na provincia de Lugo, pertencente á parroquia de Santa Cilla, foi incluído no Catálogo de montes de utilidade pública co número 44-2 A, mediante orde ministerial publicada no BOP de Lugo nº 103, do 8 de maio de 1945.
O nome deste monte, pasou a ser o de Teixeira en virtude de sentenza xudicial do Xulgado de Primeira Instancia de Mondoñedo, polo que se acordou a modificación da inscrición no catálogo en canto ao cambio de nome, acordo que foi publicado no BOP de Lugo, do 21 de xaneiro de 1960.
De conformidade co establecido no artigo 16 e concordantes da Lei 43/2003, do 21 de novembro, de montes, e no artigo 43 do Decreto 485/1962, polo que se aproba o Regulamento de montes, á vista da solicitude de descatalogación de utilidade pública do monte Teixeira formulada polo Concello de Foz, mediante acordo aprobado en sesión plenaria do 24 de xaneiro de 2008 e logo de instrución do expediente polo órgano competente, en que se acredita que o antedito monte non reúne as condicións que foron determinantes da súa inclusión no catálogo, esta consellería, tendo en conta o informe-proposta da Dirección Xeral de Montes e Industrias Forestais do 7 de marzo de 2008 e de conformidade co previsto nos artigos 34 e 38 da Lei 1/1983, do 22 de febreiro, de normas reguladoras da Xunta e da súa Presidencia,
DISPÓN:
Artigo único.-Excluír do catálogo de montes de utilidade pública da provincia de Lugo, o monte que figura inscrito cos seguintes datos:
Termo municipal: Foz.
Nome: monte de Teixeira.
Número: 44-2 A.
Pertenza: parroquia de Santa Cilla.
Límites:
N: coa parroquia de Cordido (Foz).
L: con propiedades do Condado de Santa María de Babío.
S: con propiedades particulares de Teixeira e estrada de San Acisclo a Fazouro.
O: coa parroquia de San Acisclo.
Cabida total: 116,8076 ha.
Cabida pública: 15,1451 ha.
Encravados: 1,6625 ha.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia e contra ela poderá interpoñerse recurso de reposición, con carácter potestativo ante o conselleiro do Medio Rural, no prazo dun mes ou ben, interpoñer directamente o recurso contencioso-administrativo ante o Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 10 de abril de 2008.
Alfredo Suárez Canal
Conselleiro do Medio Rural
ORDE do 2 de maio de 2008 pola que se amplía o prazo de presentación de solicitudes das axudas previstas na Orde do 3 de marzo de 2008, pola que se establecen as bases reguladoras para a concesión de subvencións para fomentar a produción de produtos agroalimentarios de calidade de orixe animal, e se convocan para o ano 2008.
CONSELLERÍA DO MEDIO RURAL — III. OUTRAS DISPOSICIÓNS — 08/05/2008

Mediante Orde do 3 de marzo de 2008 (DOG nº 49, do 10 de marzo), a Consellería do Medio Rural establece as bases reguladoras para a concesión de subvencións para fomentar a produción de produtos agroalimentarios de calidade de orixe animal de acordo co establecido no artigo 10 do Real decreto 1615/2007, do 7 de decembro, polo que se establecen as bases reguladoras para a concesión de subvencións para fomentar a produción de produtos agroalimentarios de calidade de orixe animal (BOE nº 304, do 20 de decembro).
No artigo 7.3º do citado real decreto disponse que as solicitudes poderán presentarse anualmente ata o 1 de maio de cada ano, a que se reflicte na convocatoria anual establecida na Orde do 3 de marzo da Consellería do Medio Rural.
Dado que mediante Orde ARM/1221/2008, do 29 de abril, se prorroga o prazo para a presentación de solicitudes ata o 31 de maio de 2008, inclusive, cómpre ampliar o prazo de presentación das solicitudes presentadas polos beneficiarios que teñan o seu domicilio social na Comunidade Autónoma de Galicia.
En consecuencia, de acordo co disposto no artigo 30.I.3º do Estatuto de autonomía de Galicia, e no uso das facultades que me confire a Lei 9/2007, do 13 de xuño, de subvencións de Galicia,
DISPOÑO:
Artigo único:
Modifícase o artigo 18 da Orde do 3 de marzo de 2008, pola que se establecen as bases reguladoras para a concesión de subvencións para fomentar a produción de produtos agroalimentarios de calidade de orixe animal, e se convocan para o ano 2008, que queda redactado do seguinte xeito:
«Artigo 18º.-Prazo de presentación.
O prazo de presentación das solicitudes de axuda para o ano 2008 remata o próximo 31 de maio.
Disposicións derradeiras
Primeira.- Facultade de desenvolvemento.
Facúltase o director xeral de Produción, Industrias e Calidade Agroalimentaria para ditar as disposicións que sexan necesarias para a aplicación desta orde.
Segunda.- Entrada en vigor.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de maio de 2008.
Alfredo Suárez Canal
Conselleiro do Medio Rural
CORRECCIÓN de erros.-Resolución do 14 de marzo de 2008 pola que se ordena a publicación do acordo do Consello da Xunta de Galicia do 13 de marzo de 2008 polo que se modifica a relación de postos de traballo da Vicepresidencia da Igualdade e do Benestar.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/05/2008

Advertido erro na Resolución do 14 de marzo de 2008, publicada no DOG nº 68, do mércores 9 de abril de 2008, é necesario facer a oportuna corrección:
Na páxina 6.102, na epígrafe referente ao persoal laboral, no centro de destino «Sección de Cualificación e Valoración de Discapacidades (Santiago de Compostela)», na columna código do posto, onde di: «VP.C99.40.701.15660.008», debe dicir: «VP.C99.30.103.15770.025».
RESOLUCIÓN do 7 de abril de 2008 pola que se convoca un curso sobre procedemento sancionador en tráfico.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 17/04/2008

Dentro das actividades programadas para o ano 2008, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a celebración dun curso sobre procedemento sancionador en tráfico, que deberá desenvolverse conforme as seguintes bases:
Obxectivos.
-Coñecer a dinámica do procedemento sancionador e a intervención do axente nel.
-Actualizarse na normativa referente aos procedementos sancionadores de carácter administrativo relacionados co tema de tráfico e transportes.
Destinatarios: persoal do corpo de Policía local de Galicia.
Inscrición: a inscrición dos participantes será totalmente gratuíta.
Prazas: 30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 2 de maio ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (fax: 886 20 61 22); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas: o curso realizarase do 12 ao 15 de maio, das 9.00 ás 14.00 horas.
Relación de admitidos: a relación de admitidos farase pública o día 7 de maio a partir das 14.00 horas, no taboleiro de anuncios do Academia Galega de Seguridade Pública, ou ben poden coñecer e confirmar a súa asistencia chamando aos teléfonos 886 20 61 17/118 e na páxina web: http: /agasp.xunta.es.
Lugar: o curso desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de asistencia: ao remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións: a Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 7 de abril de 2008.
P.S. (Disp. 1ª Orde 31-1-2008,
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "07400D007P042.PDF"
CORRECCIÓN de erros.-Decreto 60/2008, do 13 de marzo, polo que se regula a composición e o funcionamento da Comisión Técnica de Etnografía.
CONSELLERÍA DE CULTURA E DEPORTE — I. DISPOSICIÓNS XERAIS — 18/04/2008

Advertido erro no devandito decreto, publicado no Diario Oficial de Galicia número 63, do 2 de abril de 2008, cómpre facer a seguinte corrección:
Na páxina 5.559, na columna da dereita, no punto 4 do artigo 1º, onde di: «4. As resolucións e demais actos da dirección xeral competente en materia de patrimonio cultural sobre asuntos en que a intervise a comisión expresarán», debe dicir: «4. As resolucións e demais actos da dirección xeral competente en materia de patrimonio cultural sobre asuntos en que interviñese a comisión expresarán».
CORRECCIÓN de erros.-Resolución do 11 de febreiro de 2008, da Dirección Xeral de Xustiza, pola que se aproba o modelo de inscrición no Rexistro de Parellas de Feito de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 10/04/2008

Ver referencia pdf "06900D001P007.PDF"
CORRECCIÓN de erros.-Resolución do 12 de febreiro de 2008 pola que se lles dá publicidade ás axudas concedidas ao abeiro da Orde do 10 de agosto de 2007, pola que se aproban as bases reguladoras para a concesión, en réxime de concorrencia competitiva, de subvencións a proxectos colectivos de xestión pesqueira, e se establece a súa convocatoria (Diario Oficial de Galicia número 169, do 31 de agosto).
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 11/04/2008

Advertido erro na Resolución do 12 de febreiro de 2008, publicada no Diario Oficial de Galicia nº 46, do 5 de marzo de 2008, procede facer a seguinte corrección:
No segundo cadro do anexo, alínea correspondente á Confraría de Pescadores de Portosín, débese substituír pola seguinte:
Ver referencia pdf "07000D011P030.PDF"
DECRETO 67/2008, do 10 de abril, polo que se nomea director xeral do Gabinete de Presidencia a Abel Fermín Losada Álvarez.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 11/04/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día dez de abril de dous mil oito,
Nomeo director xeral do Gabinete de Presidencia a Abel Fermín Losada Álvarez.
Santiago de Compostela, dez de abril de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
DECRETO 66/2008, do 10 de abril, polo que se dispón que cese José Manuel Peña Penabad como secretario xeral da Consellería de Sanidade.
CONSELLERÍA DE SANIDADE — II. AUTORIDADES E PERSOAL — 11/04/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro, por proposta da conselleira de Sandiade e logo da deliberación do Consello da Xunta de Galicia, na súa reunión do día dez de abril de dous mil oito,
DISPOÑO:
Que cese, por petición propia, José Manuel Peña Penabad como secretario xeral da Consellería de Sanidade, agradecéndolle os servizos prestados.
Santiago de Compostela, dez de abril de dous mil oito.
Emilio Pérez Touriño
Presidente
María José Rubio Vidal
Conselleira de Sanidade
b) NOMEAMENTOS CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 68/2008, do 10 de abril, polo que se designan os vogais do Consello Executivo da Axencia de Protección da Legalidade Urbanística.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 11/04/2008

A Lei 9/2002, do 30 de decembro, de ordenación urbanística e protección do medio rural de Galicia, creou a Axencia de Protección da Legalidade Urbanística como instrumento fundamental para velar pola utilización racional do solo conforme o disposto no ordenamento urbanístico.
De acordo co previsto no artigo 226 da devandita lei e nos estatutos da axencia, aprobados polo Decreto 213/2007, do 31 de outubro, os seus órganos directivos son o seu director e o Consello Executivo, como órgano de dirección e control. Deste órgano colexiado forman parte catro vogais en representación da comunidade autónoma.
En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Política Territorial, Obras Públicas e Transportes, e logo de deliberación do Consello da Xunta de Galicia, na súa reunión do día dez de abril de dous mil oito,
DISPOÑO:
Artigo único.-Designar, como vogais do Consello Executivo da Axencia de Protección da Legalidade Urbanística, as seguintes persoas:
-Carlos Nardiz Ortiz.
-Celestino García Braña.
-Rosario Puente Vázquez.
-María Teresa Nieto Freire.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, dez de abril de dous mil oito.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
ORDE do 31 de marzo de 2008 pola que se dispón o cesamento dun vogal do Consello de Administración da Autoridade Portuaria de Vigo.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 07/04/2008

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o titular da Consellería de Pesca e Asuntos Marítimos para o exercicio das devanditas competencias.
Conforme co previsto no artigo 40 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberán facerse necesariamente por proposta das administracións públicas e entidades e organismos representados no Consello de Administración polo que, ao abeiro do disposto no artigo 40 da Lei 27/1992, e en canto órgano competente,
DISPOÑO:
O cesamento de Aurelio Romero Serrano como vogal do Consello de Administración da Autoridade Portuaria de Vigo, agradecéndolle os servizos prestados.
Santiago de Compostela, 31 de marzo de 2008.
Carmen Gallego Calvar
Conselleira de Pesca e Asuntos Marítimos
DECRETO 69/2008, do 10 de abril, polo que se nomea secretaria xeral da Consellería de Sanidade a Pilar Fernández Romero.
CONSELLERÍA DE SANIDADE — II. AUTORIDADES E PERSOAL — 11/04/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro, por proposta da conselleira de Sanidade, e logo de deliberación do Consello da Xunta de Galicia, na súa reunión do día dez de abril de dous mil oito,
Nomeo secretaria xeral da Consellería de Sanidade a Pilar Fernández Romero.
Santiago de Compostela, dez de abril de dous mil oito.
Emilio Pérez Touriño
Presidente
María José Rubio Vidal
Conselleira de Sanidade
RESOLUCIÓN do 10 de marzo de 2008 pola que se adhire unha entidade financeira ao convenio de colaboración entre o Instituto Galego de Promoción Económica (Igape) e as entidades financeiras adheridas para a habilitación dunha liña de financiamento específico para os produtores galegos de uva.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 07/04/2008

O Consello de Dirección do Igape, na súa xuntanza do 28 de setembro de 2007, acordou por unanimidade dos membros asistentes a aprobación das bases reguladoras das axudas do Igape para a habilitación dunha liña de financiamento específico para os produtores galegos de uva, instrumentadas mediante convenio de colaboración entre o Instituto Galego de Promoción Económica (Igape) e as entidades financeiras adheridas. As ditas bases publicas mediante Resolución do 5 de decembro de 2007 (DOG nº 239, do 12 de decembro).
Xunto co texto das devanditas bases publicouse a relación de entidades financeiras que se adheriron ao convenio.
Téndose ratificado con data 27 de febreiro de 2008 a adhesión da entidade financeira Banco Santander, S.A. cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica e do artigo 11.1º.a) do Decreto 317/1992, do 12 de novembro, polo que se aproba o regulamento do Igape,
RESOLVO:
Engadir a entidade financeira Banco Santander, S.A. á relación de entidades financeiras adheridas ao convenio de colaboración entre o Instituto Galego de Promoción Económica (Igape) e as entidades financeiras adheridas para a habilitación dunha liña de financiamento específico para os produtores galegos de uva, asinado o 5 de decembro de 2007.
Santiago de Compostela, 10 de marzo de 2008.
Álvaro Álvarez-Blázquez Fernández
Director xeral do Instituto Galego de Promoción Económica
CORRECCIÓN de erros.-Resolución do 17 de xaneiro de 2008, da Secretaría Xeral da Consellería de Cultura e Deporte, pola que se lles dá publicidade aos convenios de colaboración subscritos por esta consellería no último cuadrimestre.
CONSELLERÍA DE CULTURA E DEPORTE — III. OUTRAS DISPOSICIÓNS — 07/04/2008

Advertido erro na citada resolución, publicada no Diario Oficial de Galicia número 51 do mércores 12 de marzo de 2008, procede realizar a seguinte corrección:
Na páxina 4.339, no anexo da resolución, onde di:
«Convenio de colaboración entre a Consellería de Cultura e Deporte da Xunta de Galicia e a Asociación de Amigos do Centro Galego de Arte Contemporánea para a súa colaboración nas actividades do CGAC...1-12-2007 120.000».
Debe dicir:
«Convenio de colaboración entre a Consellería de Cultura e Deporte da Xunta de Galicia e a Asociación de Amigos do Centro Galego de Arte Contemporánea para a súa colaboración nas actividades do CGAC... 20-2-2007 85.000».
RESOLUCIÓN do 26 de marzo de 2008, da Secretaría Xeral de Relacións Institucionais, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 16/2007, do 26 de decembro, de orzamentos xerais da Comunidade Autónoma de Galicia para o ano 2008.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 07/04/2008

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta secretaría dispón a publicación do acordo que figura como anexo a esta resolución.
Santiago de Compostela, 26 de marzo de 2008.
Xoán Antón Pérez-Lema López
Secretario xeral de Relacións Institucionais
ANEXO
Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei da Comunidade Autónoma de Galicia 16/2007, do 26 de decembro, de orzamentos xerais da Comunidade Autónoma de Galicia para o ano 2008.
A Comisión Bilateral de Cooperación Administración Xeral do Estado-Comunidade Autónoma de Galicia na súa reunión do día 25 de marzo de 2008 adoptou o seguinte acordo:
Primeiro.-Iniciar negociacións para resolver as discrepancias manifestadas sobre o artigo 60 da Lei da Comunidade Autónoma de Galicia 16/2007, do 26 de decembro, de orzamentos xerais da Comunidade Autónoma de Galicia para o ano 2008.
Segundo.-Designar un grupo de traballo para proporlle á Comisión Bilateral de Cooperación a solución que proceda.
Terceiro.-Comunicarlle este acordo ao Tribunal Constitucional, antes do vindeiro día 1 de abril de 2008, para os efectos previstos no artigo 33.2º da Lei orgánica 2/1979, do 3 de outubro, do Tribunal Constitucional, así como inserir este acordo no Boletín Oficial del Estado e no Diario Oficial de Galicia.
Madrid, 25 de marzo de 2008.
Elena Salgado Méndez	Anxo Manuel Quintana González
Ministra de Administracións	Vicepresidente da Igualdade
Públicas	e do Benestar
RESOLUCIÓN do 1 de abril de 2008, da Dirección Xeral da Función Pública, pola que se fan públicas as listas provisionais polas que se inclúen os membros da lista ETAR, categoría 054 do grupo III, na lista de educadores, categoría 006 do grupo II.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/04/2008

Segundo o punto segundo do Convenio extraestatutario para a modificación de determinados puntos do IV Convenio colectivo único do persoal laboral da Xunta de Galicia reclasifícase a categoría de encargado de tarefas asistencias e recuperadoras (ETAR), categoría 054 do grupo III, na categoría 006, educador/a, profesor/a especial, do grupo II do IV Convenio colectivo único do persoal laboral da Xunta de Galicia. En virtude do anterior a Comisión Permanente Central acordou, na súa xuntanza do día 26 de marzo de 2008, elevarlle a este centro directivo as listaxes correspondentes e, de conformidade co disposto no artigo 11 do Decreto 37/2006, do 2 de marzo, a Dirección Xeral da Función Pública
RESOLVE:
Primeiro.-Incluír os integrantes da lista da categoría 054, encargado de tarefas asistenciais e recuperadoras (ETAR), do grupo III, na lista da categoría 006, educador/a, profesor/a especial, do grupo II, e facer públicas as listas provisionais coas puntuacións resultantes da aplicación do baremo establecido no artigo 9 do Decreto 37/2006.
Segundo.-As listas atópanse expostas nos taboleiros de anuncios do Servizo de Información e Atención ao Cidadán da Consellería de Presidencia, Administracións Públicas e Xustiza, no Servizo de Información Administrativa e Atención ao Cidadán en Santiago de Compostela, no Servizo de Información dos edificios administrativos da Xunta de Galicia en Vigo e Ferrol, nas oficinas comarcais da Xunta de Galicia e tamén poden descargarse da páxina web da Xunta de Galicia (www.xunta.es).
As listas están expostas na forma que se indica a seguir:
Solicitantes admitidos na lista con indicación da puntuación provisional.
Solicitantes excluídos con expresión da causa de exclusión.
Terceiro.-Os/as interesados/as disporán dun prazo de dez días, contados a partir do seguinte ao da publicación desta resolución no Diario Oficial de Galicia, para formular as oportunas alegacións que irán dirixidas á Comisión Permanente Central, Dirección Xeral da Función Pública, Consellería de Presidencia, Administracións Públicas e Xustiza, edificio administrativo San Caetano, s/n, Santiago de Compostela.
Estas alegacións acompañaranse, de ser o caso de:
Mestre/a, diplomado/a en educación social ou 1º ciclo da licenciatura de psicoloxía ou pedagoxía.
Unha vez transcorrido o prazo citado, se é o caso, levaranse para efecto as emendas procedentes, dándoselles a oportuna publicidade, mediante a publicación da resolución coas puntuacións definitivas no Diario Oficial de Galicia.
Santiago de Compostela, 1 de abril de 2008.
María del Mar Rodríguez Fernández
Directora xeral da Función Pública
RESOLUCIÓN do 4 de abril de 2008, da Secretaría Xeral de Política Lingüística, pola que se modifica a do 12 de febreiro, pola que se convocan as probas para a obtención dos certificados de lingua galega, niveis Celga 1, 2, 3 e 4 no ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/04/2008

No Diario Oficial de Galicia nº 34, do 18 de febreiro de 2008, publicouse a resolución da Secretaría Xeral de Política Lingüística, pola que se convocan as probas para a obtención dos certificados de lingua galega, niveis Celga 1, 2, 3 e 4, no ano 2008. Nesta resolución prevíase a realización de dúas convocatorias, unha en maio/xuño e outra en novembro/decembro do ano 2008, así como a realización das probas en distintos lugares entre os que se atopaba a Escola Oficial de Idiomas de Ponferrada.
Debido ás numerosas peticións recibidas para participar na convocatoria de maio/xuño nas probas para o nivel Celta 4 e ás dificultades para dispor da citada Escola Oficial de Idiomas,
RESOLVO:
-Ampliar o prazo de presentación de solicitudes para participar nas probas da convocatoria de maio/xuño ata o día 15 de abril de 2008 (inclusive). A solicitude formularase na forma e condicións previstas na Resolución do 12 de febreiro de 2008.
-Modificar a data do exame da proba para a obtención do nivel de certificación de lingua galega Celta 4, fixada para os días 10 e 11 de maio de 2008, para o día 25 de maio de 2008. Se o número de candidatos impedise rematar a proba o citado día 25, continuarase a proba oral nos días 26 e/ou 27, no horario que cada comisión avaliadora indique.
-Suprimir a Escola Oficial de Idiomas de Ponferrada como lugar de exame.
-Se como consecuencia desta modificación de datas e lugar algún dos candidatos que xa presentaron a súa solicitude e aboaron a taxa correspondente non se puidesen presentar ao exame, poderán solicitar a devolución da taxa de exame no prazo de dez días contados a partir do seguinte ao da publicación desta resolución.
Santiago de Compostela, 4 de abril de 2008.
María Sol López Martínez
Secretaria xeral de Política Lingüística
CORRECCIÓN de erros.-Orde do 3 de marzo de 2008 pola que se establecen as bases para a concesión, en réxime de concorrencia competitiva, das subvencións correspondentes aos programas sectoriais de investigación aplicada, PEME I+D e I+D suma do Plan Galego de Investigación, Desenvolvemento e Innovación Tecnolóxica (Incite), e se procede á súa convocatoria para o ano 2008.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 08/04/2008

Advertido erro na devandita orde publicada no Diario Oficial de Galicia número 60, do venres día 28 de marzo de 2008, cómpre facer a seguinte corrección:
Na páxina 5.306, onde di:
«Existen limitacións no número de solicitudes que pode presentar un centro tecnolóxico segundo se reflicte na seguinte táboa:
Ver referencia pdf "06700D010P048.PDF"
Debe dicir:
«Existen limitacións no número de solicitudes que pode presentar un centro tecnolóxico segundo se reflicte na seguinte táboa:
Ver referencia pdf "06700D010P048.PDF"
RESOLUCIÓN do 26 de marzo de 2008, da Dirección Xeral de Saúde Pública, pola que se fai pública a realización dun curso homologado de nivel cualificado para a obtención do carné de aplicadores/manipuladores de praguicidas de uso ambiental e uso na industria alimentaria (tratamentos DDD).
CONSELLERÍA DE SANIDADE — III. OUTRAS DISPOSICIÓNS — 14/04/2008

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, polo que se establece na Comunidade Autónoma de Galicia, a normativa reguladora para a homologación de cursos de capacitación para realizar tratamentos con praguicidas, así como, para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo comunicarán, aos organismos responsables, na comunidade autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se realizará.
En consecuencia, anúnciase a realización dun curso de aplicadores/manipuladores de praguicidas de uso ambiental e uso na industria alimentaria, nivel cualificado, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitado por Cacumen Lugo, S.L.U., de acordo coas seguintes bases:
1. Denominación do curso.
Curso de manipulador de praguicidas de uso ambiental e uso na industria alimentaria. Nivel cualificado.
2. Entidade organizadora.
Cacumen Lugo, S.L.U.
3. Data.
Do 30 de maio ao 28 de xuño de 2008.
4. Lugar de realización.
Cacumen Lugo, S.L.U.
R/ Concepción Areal, 18-1º. 27004 Lugo.
5. Número de prazas.
Máximo 20 alumnos.
6. Horario.
Das 10.00 ás 14.00 h. e das 16.00 ás 21.00 h.
7. Duración.
60 horas teórico/prácticas e 1 hora de proba de avaliación.
8. Dirixido a responsables técnicos de empresas de servizos de control de pragas.
9. Criterios de selección.
Por rigorosa orde de solicitude de inscrición.
10. Información e inscrición.
Cacumen Lugo, S.L.U.
R/ Concepción Areal, 18-1º. 27004 Lugo.
Telefono 982 24 39 44. Fax 982 28 41 61.
Correo electrónico cacumen@cacumenlugo.com
11. Programa.
Ver referencia pdf "07100D009P045.PDF"
12. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co que poderá solicitar á Dirección Xeral de Saúde Pública da Consellería de Sanidade o carné de aplicador/manipulador de praguicidas de uso ambiental e na industria alimentaria, nivel cualificado.
Santiago de Compostela, 26 de marzo de 2008.
Ramón Medina González-Redondo
Director xeral de Saúde Pública
ORDE do 4 de abril de 2008 pola que se nomean os membros do xurado dos Premios Antonio Casares y Rodrigo de Investigación Científico-Técnica correspondentes aos Premios Galicia de Investigación 2007.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/04/2008

A orde da Consellería de Innovación e Industria do 13 de setembro de 2007 (DOG nº 197, do 10 de outubro), convoca os Premios Antonio Casares y Rodrigo de Investigación Científico-Técnica correspondentes aos Premios Galicia de Investigación 2007.
Na base sétima do artigo 1 da devandita orde establécese a composición do xurado. Na súa virtude, e de acordo coa proposta das institucións correspondentes, cómpre proceder ao nomeamento dos membros do xurado. Polo que antecede, esta consellería
DISPÓN:
Artigo primeiro.-Nomear membros do xurado dos Premios Antonio Casares y Rodrigo de Investigación Científico-Técnica correspondentes aos Premios Galicia de Investigación 2007 as persoas que a seguir se relacionan:
Presidencia:
Salustiano Mato de la Iglesia.
Vogais:
Pedro Miguel Echenique Landiríbar.
Ginés Morata Pérez.
Jesús Mª Sanz Serna.
José Mª Quintela López.
Mª José Alonso Fernández.
Ángel Rodríguez de Lera.
Secretario:
Jaime Morales Piñeiro, que actuará con voz pero sen voto.
Artigo segundo.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 4 de abril de 2008.
Fernando Xabier Blanco Álvarez
Conselleiro de Innovación e Industria
ORDE do 31 de marzo de 2008 pola que se fai pública a resolución do concurso público de axudas complementarias do programa de acción da Unión Europea de mobilidade de estudantes Sócrates-Erasmus e Suíza correspondente ao curso académico 2007-2008 convocadas pola Orde do 20 de novembro de 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/04/2008

Pola Orde do 20 de novembro de 2007, DOG do 10 de decembro, convocáronse axudas complementarias do programa de acción da Unión Europea de mobilidade de estudantes Erasmus e Suíza, correspondentes ao curso académico 2007-2008, e aprobáronse as bases desta convocatoria.
De acordo co establecido no artigo 7º desta convocatoria, desde o día 8 ao 19 de febreiro de 2008 expuxéronse as listas provisionais de solicitudes admitidas e excluídas por documentación, podendo durante ese mesmo prazo os interesados formular as reclamacións para emendar erros e faltas de documentos ante a Dirección Xeral de Ordenación e Calidade do Sistema Universitario de Galicia.
Rematado este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido no artigo 10 das bases da convocatoria, e atendendo ao informe-proposta elevado pola citada comisión avaliadora a través da Dirección Xeral de Ordenación e Calidade do Sistema Universitario de Galicia, esta consellería
RESOLVE:
Artigo 1º
Concederlles axudas complementarias do programa da acción da Unión Europea de mobilidade de estudantes Erasmus e Suíza ao alumnado universitario que se relaciona no anexo desta orde e pola contía que se especifica.
As axudas aboaranse na conta bancaria indicada polo interesado.
Artigo 2º
Denegarlles estas axudas complementarias ao alumnado universitario que se relaciona no mesmo anexo como solicitudes denegadas, polas causas que nel se especifican.
Artigo 3º
O incumprimento total ou parcial por parte dos beneficiarios de calquera das condicións establecidas na orde de convocatoria do 20 de novembro de 2007, DOG do 10 de decembro, e nesta orde, constituirá causa determinante de revogación da axuda e do seu reintegro polo beneficiario ou solicitante, segundo o disposto nos artigos 33 da Lei 9/2007, do 13 de xuño, de subvencións de Galicia.
Artigo 4º
Contra esta orde, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 31 de marzo de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "07100D005P022.PDF"
RESOLUCIÓN do 1 de abril de 2008, da Secretaría Xeral de Relacións Institucionais, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei do Estado 12/2007, do 2 de xullo, pola que se modifica a Lei 34/1998, do 7 de outubro, do sector de hidrocarburos, co fin de adaptala ao disposto na Directiva 2003/55/CE do Parlamento Europeo e do Consello, do 26 de xuño de 2003, sobre normas comúns para o mercado interior do gas natural.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 14/04/2008

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta secretaría dispón a publicación do acordo que figura como anexo a esta resolución.
Santiago de Compostela, 1 de abril de 2008.
Xoán Antón Pérez-Lema López
Secretario xeral de Relacións Institucionais
ANEXO
A Comisión Bilateral de Cooperación Administración Xeral do Estado-Comunidade Autónoma de Galicia na súa reunión do día 28 de marzo de 2008 adoptou o seguinte acordo:
1º De conformidade coas negociacións previas celebradas polo Grupo de Traballo constituído por acordo da Comisión Bilateral de Cooperación Administración Xeral do Estado-Comunidade Autónoma de Galicia, do día 28 de setembro de 2007, para o estudo e proposta de solución en relación coas discrepancias suscitadas sobre a Lei do Estado 12/2007, do 2 de xullo, pola que se modifica a Lei 34/1998, do 7 de outubro, do sector de hidrocarburos, co fin de adaptala ao disposto na Directiva 2003/55/CE do Parlamento Europeo e do Consello, do 26 de xuño de 2003, sobre normas comúns para o mercado interior do gas natural, en canto dá nova redacción ao artigo 3.2º c), ambas as dúas partes dan por solucionadas as discrepancias en razón coas seguintes consideracións:
A Administración xeral do Estado comprométese a interpretar e aplicar a letra c) do artigo 3.2º da Lei 34/1998, nos termos redactados polo número un do artigo único da Lei 12/2007, no sentido de que o informe que debe emitir a Administración xeral do Estado nos procedementos autonómicos de autorización das instalacións de redes de transporte secundario unicamente terá eficacia vinculante en relación con aquelas materias que sexan competencia do Estado e poidan afectar a xestión da rede básica. No caso da Comunidade Autónoma de Galicia, será vinculante só respecto aos aspectos que poidan ter incidencia sobre o réxime tarifario ou sobre a xestión técnica do sistema.
2º Que a ministra de Administracións Públicas lle comunique este acordo á presidenta do Tribunal Constitucional, para o seu coñecemento e efectos.
3º Publicar este acordo no BOE e no Diario Oficial de Galicia.
Madrid, 28 de marzo de 2008.
Elena Salgado Méndez	Anxo Manuel Quintana González
Ministra de Administracións	Vicepresidente da Igualdade
Públicas	e do Benestar
RESOLUCIÓN do 6 de marzo de 2008, da Secretaría Xeral da Consellería de Presidencia, Administracións Públicas e Xustiza, pola que se lles dá publicidade aos convenios de colaboración subscritos por esta consellería no ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/04/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) imponlle a cada Consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no ano 2007 e que non foran publicitados.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Presidencia, Administracións Públicas e Xustiza no ano 2007, que se incorporan como anexo a esta resolución.
Santiago de Compostela, 6 de marzo de 2008.
Santiago Antonio Roura Gómez
Secretario xeral da Consellería de Presidencia, Administracións Públicas e Xustiza
ORDE do 26 de marzo de 2008 pola que se establece a porcentaxe que cómpre transferir aos colexios de procuradores dos tribunais de Galicia, para atender os gastos de funcionamento e infraestrutura dos servizos de representación gratuíta.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/04/2008

A Lei 1/1996, do 10 de xaneiro, regula o dereito a asistencia xurídica gratuíta, e establece no seu artigo 38 que o Ministerio de Xustiza subvencionará os colexios de procuradores para a implantación e funcionamento dos servizos de asistencia xurídica gratuíta. Polo Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, incluíndo no seu anexo letra B) núm. 1 c) as relativas á indemnización das actuacións correspondentes á representación por procurador en quenda de oficio ante os órganos xudiciais con sede en Galicia. Estas funcións foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración Local, actualmente atribuídas á Consellería de Presidencia, Administracións Públicas e Xustiza.
En uso das súas competencias, a Xunta de Galicia ditou o Decreto 146/1997, do 22 de maio, polo que se aproba o Regulamento de asistencia xurídica gratuíta da Comunidade Autónoma de Galicia, e establece no seu artigo 45, que a consellería competente en materia de xustiza determinará anualmente as cantidades que deberán percibir os colexios de procuradores para atender os gastos derivados do funcionamento e infraestrutura colexial que requiren os servizos de representación gratuíta, o que corresponde á Consellería de Presidencia, Administracións Públicas e Xustiza segundo o Decreto 37/2007, do 15 de marzo, polo que se establece a súa estrutura orgánica.
En virtude do exposto,
DISPOÑO:
Artigo único.-A cantidade destinada para atender os gastos derivados do funcionamento operativo dos servizos colexiais de asistencia xurídica gratuíta para o ano 2007, fíxase nun oito por cento do importe total xerado durante o ano 2006 polos colexios de procuradores dos tribunais da Comunidade Autónoma de Galicia, en concepto de representación gratuíta.
Disposicións derradeiras
Primeira.-Autorízase a directora xeral de Xustiza a ditar as disposicións necesarias para o cumprimento desta orde.
Segunda.-A presente orde entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de marzo de 2008.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "06700D005P038.PDF"
ORDE do 26 de marzo de 2008 pola que se establece a porcentaxe que cómpre transferir ao Consello da Avogacía Galega, para atender os gastos de funcionamento e infraestrutura dos servizos de asistencia letrada ao detido e defensa gratuítas.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/04/2008

A Lei 1/1996, do 10 de xaneiro, regula o dereito á asistencia xurídica gratuíta, e establece no seu artigo 38 que o Ministerio de Xustiza subvencionará os colexios de avogados para a implantación e funcionamento dos servizos de asistencia xurídica gratuíta. Polo Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, incluíndo no seu anexo letra B) número 1 c) as relativas á indemnización das actuacións correspondentes á defensa por avogado en quenda de oficio ante os órganos xudiciais con sede en Galicia, e a asistencia letrada ao detido ou preso cando o lugar de custodia estea situado en territorio da comunidade autónoma. Estas funcións foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración Local, actualmente atribuídas á Consellería de Presidencia,
Administracións Públicas e Xustiza.
En uso das súas competencias, a Xunta de Galicia ditou o Decreto 146/1997, do 22 de maio, polo que se aproba o Regulamento de asistencia xurídica gratuíta da Comunidade Autónoma de Galicia, e establece no seu artigo 45, que a consellería competente en materia de xustiza, determinará anualmente as cantidades que deberán percibir os colexios de avogados para atender os gastos derivados do funcionamento e infraestrutura colexial que requiren os servizos de asistencia xurídica gratuíta, o que corresponde á Consellería de Presidencia, Administracións Públicas e Xustiza segundo o Decreto 37/2007, do 15 de marzo, polo que se establece a súa estrutura orgánica.
En virtude do exposto,
DISPOÑO:
Artigo único.-A cantidade destinada para atender os gastos derivados do funcionamento operativo dos servizos colexiais de asistencia xurídica gratuíta para o ano 2007, fíxase nun oito por cento do importe total devengado durante o ano 2006 polos colexios de avogados da Comunidade Autónoma de Galicia, en concepto de asistencia letrada e defensa gratuítas.
Disposicións derradeiras
Primeira.-Autorízase a directora xeral de Xustiza a ditar as disposicións necesarias para o cumprimento desta orde.
Segunda.-Esta orde entrará en vigor o día seguinte ao da súa publicación.
Santiago de Compostela, 26 de marzo de 2008.
José Luis Méndez Romeu
Conselleiro de Presidencia, Administracións Públicas e Xustiza
CORRECCIÓN de erros.-Decreto 43/2008, do 28 de febreiro, polo que se determina o ámbito de aplicación dos plans de ordenación dos recursos forestais para Galicia.
CONSELLERÍA DO MEDIO RURAL — I. DISPOSICIÓNS XERAIS — 09/04/2008

Advertidos erros no devandito decreto, publicado no Diario Oficial de Galicia nº 52, do xoves 13 de marzo de 2008, cómpre realizar as correccións seguintes:
Na páxina 4.394, no anexo, onde di:
«I.-Ferrol.
Engadir o concello de Mugardos.
II.-Bergantiños-Mariñas Coruñesas.
Engadir o concello de Sada.
III.-Santiago-Meseta Interior.
Engadir os concellos de Boimorto, Boqueixón, Frades e Melide».
RESOLUCIÓN do 3 de abril de 2008 pola que se fai pública a modificación das bases reguladoras dos procedementos de tramitación das liñas de axuda do Instituto Galego de Promoción Económica publicadas mediante Resolución do 9 de marzo de 2007 (Diario Oficial de Galicia número 59, do 23 de marzo).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 10/04/2008

Mediante Resolución do 9 de marzo de 2007 fixéronse públicas as bases reguladoras dos incentivos económicos do Igape (DOG nº 59, do 23 de marzo), as cales se dividen en tres:
1. Base reguladora dos incentivos a proxectos de investimento empresarial.
2. Base reguladora das axudas a proxectos de consultoría e asistencia técnica ás Pemes.
3. Base reguladora das axudas a proxectos colaborativos de carácter empresarial.
As ditas bases compleméntanse coas bases reguladoras dos procedementos de tramitación das liñas de axuda do Igape, as cales especifican no seu punto 3.2º do artigo 3 do capítulo I que, para os proxectos denegados por non acadar a puntuación de avaliación necesaria no proceso de selección, se elaborará unha lista de espera cunha caducidade de tres meses contados a partir da data de resolución.
Debido a que as incidencias por non-aceptación ou por aceptación incompleta (falta documental), a tramitación de recursos e, sobre todo, os recursos sobre arquivos realizados despois da falta de aceptación, consomen un gran período de xestión, parece conveniente elevar a vixencia da devandita lista de espera a seis meses en lugar dos tres previstos no texto actual.
Por todo o anterior, o Consello de Dirección do Igape, na súa reunión do 28 de marzo de 2008, acordou modificar as bases reguladoras dos procedementos de tramitación das liñas de axuda do Igape, polo que, de acordo coas facultades que teño conferidas,
RESOLVO:
Primeiro.-Publicar a seguinte modificación das bases reguladoras dos procedementos de tramitación das liñas de axuda do Igape, publicadas mediante Resolución do 9 de marzo de 2007 (DOG nº 59, do 23 de marzo):
-Modifícase o punto 3.2º. do artigo 3 do capítulo I, que queda redactado do seguinte xeito:
«3.2º. Na resolución denegatoria de axuda farase constar o motivo da denegación. Cando o motivo da denegación resulte de non alcanzar os puntos de avaliación necesarios no proceso de selección, explicitarase a puntuación acadada así como o posto de reserva que lle corresponde na lista de espera elaborada co fin de que, de se producir desistencias ou renuncias entre os proxectos aprobados, poidan ser propostos para a concesión por estrita orde de puntuación acadada. A dita lista de espera terá unha caducidade de seis meses desde a resolución do procedemento».
Segundo.-Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de abril de 2008.
Álvaro Álvarez-Blázquez Fernández
Director xeral do Instituto Galego de Promoción Económica